กลัวผิดกฎหมาย กทม.หยุดจัดงานไทยนิยมยั่งยืน
ภาพ : พล.ต.อ.อัศวิน ขวัญเมือง ผู้ว่าฯ กทม. ,ครั้งสุดท้าย 1 ธ.ค.ที่บางแค-ยอมรับห้ามนักการเมืองร่วมไม่ได้,ที่อาคารธานีนพรัตน์ กทม.2 (ดินแดง) เมื่อวันที่ 26 พ.ย. นางศิลปสวย ระวีแสงสูรย์ ปลัด กทม. กล่าวภายหลังการประชุมคณะผู้บริหาร ซึ่งมี พล.ต.อ.อัศวิน ขวัญเมือง ผู้ว่าฯ กทม. เป็นประธานการประชุมว่า ที่ประชุมได้พิจารณาเรื่องการจัดงานไทยนิยมยั่งยืน เพื่อชุมชนอยู่ดีมีสุข เนื่องจากหากมีการประกาศ พ.ร.ฎ. ว่าด้วยการเลือกตั้ง ส.ส.อย่างเป็นทางการ จำเป็นต้องระมัดระวังแนวทางการจัดกิจกรรม โดยที่ประชุมมีความกังวลถึงผู้เข้าร่วมกิจกรรมที่ไม่สามารถควบคุม หรือห้ามไม่ให้เข้างานได้ เพราะเป็นการจัดกิจกรรม แบบเปิด นอกจากจะมีประชาชนร่วมงานแล้ว อาจจะมีอดีตนักการเมือง หรือนักการเมืองเข้าร่วมงาน กรณีนี้อาจเกิดความสุ่มเสี่ยงต่อกฎหมายในการเลือกตั้ง ขณะเดียวกันยังเป็นภารกิจที่คาบเกี่ยวต่อเนื่อง ในฐานะที่ กทม.มีหน้าที่ดูแลประชาชน ดังนั้น ผู้ว่าฯ กทม. เห็นควรให้ชะลอการจัดโครงการไปก่อน เพื่อพิจารณาเรื่องที่เกี่ยวข้อง โดยเฉพาะข้อกฎหมาย และคำแนะนำจากคณะกรรมการการเลือกตั้ง (กกต.) ที่ระบุว่าสามารถจัดกิจกรรมได้แต่ทำเท่าที่จำเป็น โดยโครงการจะจัดครั้งสุดท้าย ในวันที่ 1 ธ.ค.นี้ พื้นที่เขตบางแค,รายงานข่าวแจ้งว่า สำหรับโครงการดังกล่าวเป็นหน่วยบริการเคลื่อนที่ครบวงจรของ กทม. หมุนเวียนตามพื้นที่ 50 เขต ให้บริการประชาชนด้านต่างๆไม่คิดค่าบริการประชาชน ที่ผ่านมาได้จัดกิจกรรมไปแล้ว 18 ครั้ง อย่างไรก็ตาม ทุกครั้งที่มีการจัดกิจกรรมมักจะมีอดีตนักการเมืองในพื้นที่เข้าร่วมงาน ทำให้ข้าราชการในพื้นที่มีความลำบากใจในการปฏิเสธกลุ่มอดีตนักการเมืองหรือนักการเมืองให้เข้าร่วมงาน เนื่องจากจะต้องมีการประสานงานกันอยู่บ่อยครั้ง อาจทำให้เกิดความเข้าใจผิดหรือคลาดเคลื่อนว่ากลุ่มอดีตนักการเมืองเป็นผู้ประสานงานหรือดำเนินการให้ ซึ่งเป็นการสุ่มเสี่ยงต่อกฎหมายการเลือกตั้ง.
นางศิลปสวย ระวีแสงสูรย์ ปลัด กทม. กล่าวภายหลังการประชุมคณะผู้บริหาร ซึ่งมี พล.ต.อ.อัศวิน ขวัญเมือง ผู้ว่าฯ กทม. เป็นประธานการประชุมว่า
ไทยนิยมยั่งยืน,ศิลปสวย ระวีแสงสูรย์,อัศวิน ขวัญเมือง,นักการเมือง,กฎหมายการเลือกตั้ง